Kováts Tamás
Kézdi-szentléleki Kováts Tamás (Kézdiszentlélek, 1799. december 21. – Pest, 1831. május 16.) bölcseleti és jogi doktor, ügyvéd, költő, lapszerkesztő.

Élete és munkássága

A pesti egyetemen végezte bölcseleti és jogi tanulmányait és ügyvédi oklevelet szerzett; azután hajlamát követve hírlapíró lett és a Kultsár István szerkesztette Hazai s Külföldi Tudósításoknak és melléklapjának, a Hasznos Mulatságoknak segédszerkesztője lett 1826-ban, majd Kulcsár halála (1828. március 30.) után átvette mind a két lap szerkesztését, melyet 1831. május 16-án Pesten történt halálaig folytatott.

Költeményeket is írt a Hebébe (1825), az Aurorába (1827), az Uraniába (1829) és egy hátrahagyott költeményét a Regélő (1833) közölte.

Források

További információk
 Hazai s Külföldi Tudósítások 1828. II. 52., 1829. I. 40., 1831. I. 40. sz.
 Vereinigte Pest-Ofner Zeitung 1831. 41. sz. (Nekr.)
 Ponori Thewrawk József, Magyarok születésnapjai, Pozsony, 1846. 126. l.
 Nagy Iván, Magyarország Családi VI. 412. l.

Magyar jogászok
Magyar költők
1799-ben született személyek
1831-ben elhunyt személyek